***[idazkari kontuhartzailearen / kontuhartzailearen]* txosten proposamena, *[.... (e) ko Udalean / …. Mankomunitatean]* barne-kontroleko eredua ezartzeko, Gipuzkoako Lurralde Historikoko Toki Erakundeen Aurrekontuei buruzko, abenduaren 19ko, 21/2003 Foru Arauaren IV. tituluan eta hura garatzen duen foru-dekretuan xedatutakoaren arabera.**

Gipuzkoako Lurralde Historikoko Toki Erakundeen Aurrekontuei buruzko, abenduaren 19ko, 21/2003 Foru Arauaren IV. Tituluan, toki-erakundeen eta haien menpeko erakundeen kudeaketa ekonomiko propioari buruzko barne-kontrolaren funtzioak jasotzen dira. Funtzio horien barruan sartzen dira eduki ekonomikoko jardueren legezkotasun-kontrola, finantza-kontrola eta tokiko baliabide publikoen erabileraren eraginkortasunaren eta efizientziaren kontrol ekonomikoa, erabilitako antolamendu-sistema eta programatutako helburuak lortzeko egiten den kostua kontuan hartuta.

Foru-arauaren atal hori 32/2018 Foru Dekretuak garatu zuen, abenduaren 27koak, Gipuzkoako Tokiko Sektore Publikoko erakundeen barne-kontrolaren araubide juridikoa arautzen duenak.

Bi lege testu horiek Gipuzkoako Tokiko Sektore Publikoko erakundeen barne-kontroleko ereduaren konfigurazioaren honako alderdiak xedatzen dituzte:

* Kontrola egiteko unearen arabera, kontrolatutako egintza onartu aurretik edo ondoren egin daitekela.
* Eskubide eta sarreren aurretiazko fiskalizazioari dagokionez, toki-erakundeek erabaki ahal izango dutela, Osoko Bilkuraren akordio bidez, eskubide eta sarreren aurretiazko fiskalizazioa egin beharrean, kontabilitatean haren berri hartzeko kontrola eramatea, eta ondorengo kontrol-jarduerak egitea laginketa edo auditoretza-teknikak erabiliz *(21/2003 FA 74.4 art. eta 32/2018 FD 9. Art.*).

Ordezkapenak ez du inolaz ere hartuko okerreko diru-sarrera itzulketen ondoriozko ordainketa manamendu eta ordainketa materialaren fiskalizazioa.

* Gastuen aurretiazko fiskalizazioari eta kontu-hartzeari dagokienez, ezartzen dute Osoko Bilkurak, lehendakariaren proposamenez eta organo kontu-hartzaileak txostena egin ondoren, aurretiazko esku-hartzea honako alderdi hauek egiaztatzera mugatu ahal izango dela ( *21/2003 FA 71.art. 2 eta 3 puntuak, eta 32/2018 FD 13. art.):*
* Aurrekontu-kreditua badagoela, eta proposatutakoa egokia dela egin nahi den gastuaren edo betebeharraren izaera kontuan hartuta.
* Gastuak aldez aurretik izapidetzen badira eta gastu horiek hurrengo ekitaldian hasi behar badira gauzatzen, edota finantzaketa lotua badute, egiaztatuko da jasotzen ote den kreditua benetan izateari dagokionez edo gastua finantzatuko duten baliabideak kontsolidatzeari dagokionez eteteko baldintzarik.
* Urte anitzeko gastu-konpromisoak hartu behar direnean, egiaztatuko da 21/2003 Foru Arauaren 22. Artikuluan jasotakoa ere betetzen ote den.
* Betebeharrak edo gastuak organo eskudunak sortzen dituela.
* Kudeaketa-prozesuan duten garrantzia dela eta, organo kontu-hartzailearen aldeko txostena irakurri ondoren, Lehendakaritzak proposatuta Osoko Bilkurak zehazten dituen beste alderdi batzuk.

Alderdi horiek zehazterakoan, arreta berezia jarriko zaie jarduera publikoetan objektibotasuna, gardentasuna, diskriminaziorik eza eta tratu-berdintasuna bermatzeko araudi erregulatzailean jasotako betekizunei.

Puntu honetan azaldutakoari eragotzi gabe, gastuaren likidazioaren edo obligazioen onarpenaren aurretiazko kontu-hartzea egitean, beste honako hauek beti egiaztatu beharko dira (32/2018 FD 19 artikulua):

a) Obligazioek erantzutea aldeko iritziarekin onartu eta, hala badagokio, fiskalizatu diren gastuei, salbu eta gastuaren onespena eta obligazioaren onarpena aldi berean egin behar badira.

b) Obligazioaren frogagiri guztiak bat etortzea aplikagarriak diren lege eta erregelamenduzko xedapenekin. Nolanahi ere, dokumentazioan honako hauek jaso behar dira:

* Hartzekodunaren identifikazioa.
* Obligazioaren zenbateko zehatza.
* Ordainketaren obligazioa dakarten prestazioak, zerbitzuak edo beste arrazoi batzuk.

c) Materialki egiaztatzea, bidezkoa denean, dena delako obra, zerbitzua, hornidura edo gastua benetan eta adostasunez gauzatu dela eta, hala badagokio, egiaztapen hori egin dela.

Aurretiazko fiskalizazioaren edo esku-hartze mugatuaren mende dauden betebehar edo gastuei beste ikuskapen oso bat egin ahal izango zaie gastua gauzatu ondoren, fiskalizazio hori eragin zuten egintza, dokumentu edo espedienteen lagin adierazgarri baten gainean. Jarduera horiek organo kontu-hartzaileak egindako finantza-kontroleko urteko planean jasotako finantza-kontrol iraunkorraren esparruan egingo dira. Hori guztia, kasu bakoitzean aplikatu beharreko xedapenetara egokitzen direla egiaztatzeko eta kredituen kudeaketan legezkotasuna zenbateraino betetzen den zehazteko.

Aurretiazko fiskalizazio eta esku-hartze mugaturako oinarrizko betekizunen araubidea adosten ez den gastu motei eta betebeharrei dagokienez, aurretiazko fiskalizazio eta esku-hartze erregimen orokorra aplikatuko zaie. Baita zenbateko zehaztugabea duten gastuei ere.

* Kontrol organoak gastu eta ordainketen gaineko kontuhartzailetza eginkizunean jarritako eragozpenak izaera etenarazlea izateari edo ez izateari dagokionez, foru arauaren 70.3 artikuluak eta foru dekretuaren 12.3 artikuluak ezartzen dute izaera etenarazlea honako kasuetan izango dutela:
* Kreditu eskasian oinarritzen denean edo proposatutakoa egokia ez denean.
* Ordainketa-aginduak sorrarazi zituzten egintzak fiskalizatu ez direnean.
* Espedientean funtsezko betekizun edo izapideak alde batera utzi diren kasu hauetan:

- Gastua onartzeko eskumenik ez duen organo bati proposatzen zaionean.

- Obligazioaren onarpenaren frogagirietan irregulartasun larriak sumatzen direnean edo jasotzailearen eskubidea behar adina egiaztatzen ez denean.

- Baldintzak edo izapideak ez betetzearen ondorioz egintza deuseztatuta gelditu daitekeenean edo, kudeaketa administratiboarekin aurrera jarraituz gero, toki entitateko diru-zaintzari edo hirugarrenei diru galera ekarri ahal zaienean.

Bestalde, korporazioko osoko bilkurak, kontu-hartzailearen txostena jaso ondoren, beste baldintza edo izapide osagarri batzuk onartu ahal izango ditu, eta horiek ere funtsezkotzat hartuko dira.

* Eragozpena obra, hornidura, erosketa eta zerbitzuen egiaztapen materialaren ondorio denean.

Bi testuen azterketa bateratuaren arabera, barne-kontrolerako eredua konfiguratzeko, toki-erakunde honek, *[Osoko Bilkuraren / Batzar Orokorraren]* akordio bidez, ondoren aipatzen diren gaiei buruzko iritzia eman beharko du, 21/2003 Foru Arauan eta 32/2018 Foru Dekretuan ezarritako esparruaren eta mugen barruan:

1. Hala badagokio, gastuen aurretiazko fiskalizazio eta kontu-hartze mugatuko araubidea onartzea.
2. Aurrekoa onartuz gero, kudeaketa prozesuan duten garrantzia kontuan hartuta, zehaztea oinarrizko betekizunen araubidean sartu behar diren beste betekizun edo izapide osagarri batzuk.

Alderdi horiek zehaztean, bereziki begiratuko zaie araudi erregulatzailean jarduketa publikoetan objetibotasuna, gardentasuna, ez-diskriminazioa eta tratu berdintasuna ziurtatzeko jasota dauden alderdiei.

1. Etendura-eragozpenetarako funtsezkoak izango diren beste betekizun edo izapide batzuk zehaztea, hala badagokio.
2. Hala badagokio, toki-erakundearen eta haren erakunde autonomoen diruzaintzako eskubide eta sarreren aldez aurreko fiskalizazioa kontabilitatean izena emate eta ondorengo finantza-kontrolari lotutako kontrolarekin ordezkatzea. Ordezkapena partziala bada, aplikatuko ez zaien sarrera kontzeptuak identifikatu beharko dira.

Ordezkapenak ez du inolaz ere barne hartuko okerreko diru-sarrera itzulketen ondoriozko ordainketa manamendu eta ordainketa materialaren fiskalizazioa.

1. Toki-erakundearen *[eta haren perimetroa osatzen duten erakundeen]* eta barne-kontroleko organo beraren antolaketa eta funtzionamendua kontrol-eredu berriaren eskakizunetara egokitzea, Lehendakaritzarendekretu bidez edota *[Idazkaritza-kontu-hartzailetzaren / kontu-hartzailearen]* instrukzio bidez ezarri beharreko egokitzapenen kalterik gabe.

Aurrekoarekin bat etorriz, *[Alkatetza/Lehendakaritza]* ren..................... (e) ko Ebazpena betez, *[.......... (e) ko Udala/Mankomunitatea]*n barne-kontroleko eredua ezartzeko espedientea izapidetzen hasteko agintzen duena, barne-kontroleko organo horrek osoko bilkuraren erabaki-proposamen hau egiten du, 21/2003 Foru Arauaren IV. Tituluan eta hura garatzen duen foru-dekretuan xedatutakoaren arabera. Proposamen hori toki entitateko Kontuen Batzorde Bereziaren irizpenaren mende jarri behar da, Udalbatzaren Osoko Bilkurara igorri aurretik, bidezkotzat jotzen duen erabakia har dezan.

**OSOKO BILKURAREN ERABAKI-PROPOSAMENA**

**LEHENENGOA**. - Gastuen arloko barne-kontrolaren eredu gisa, oinarrizko betekizunak aurretiazko fiskalizazio eta kontu-hartze mugatuko araubidea hartzea, proposamen-txosten honen I. ERANSKINEAN jasotzen den xehetasunaren arabera, Gipuzkoako Tokiko Sektore Publikoko erakundeen barne-kontrolaren araubide juridikoa arautzen duen, abenduaren 27ko, 32/2018 Foru Dekretuaren 13. eta 19. artikuluen babesean.

**BIGARRENA**.- Oinarrizko betekizunen aurretiazko fiskalizazio mugatuko araubidean egiaztatu beharreko betekizun edo izapide gehigarriak zehaztea, I. ERANSKINEAN halakotzat jotzen direnak.

**HIRUGARRENA.**- Beste betekizun edo izapide gehigarri batzuk zehaztea, etenaldietarako funtsezkotzat joko direnak, I. ERANSKINEAN jaso den bezala.

**LAUGARRENA**.- Toki-erakundearen *[eta, izanez gero, haren erakunde autonomoen]* diruzaintzako eskubide eta sarreren aurretiazko fiskalizazioa kontabilitatean izena emate eta ondorengo finantza-kontrolari lotutako kontrolarekin ordezkatzea. *[Ordezkapena partziala bada, aplikatzekoak ez diren sarrera kontzeptuak identifikatu beharko dira].*

Ordezkapenak ez du inolaz ere barne hartuko okerreko diru-sarrera itzulketen ondoriozko ordainketa manamendu eta ordainketa materialaren fiskalizazioa.

**BOSGARRENA.**- Toki-erakundearen *[eta haren perimetroa osatzen duten erakundeen]* eta barne-kontroleko organo beraren antolaketa eta funtzionamendua kontrol-eredu berriaren eskakizunetara egokitzea, II. ERANSKINEAN jasotakoaren arabera, betiere Lehendakaritzarendekretu bidez edota *[Idazkaritza-kontu-hartzailetzaren / kontu-hartzailearen]* instrukzio bidez ezarri beharreko egokitzapenen kalterik gabe.

\_\_\_\_\_\_\_\_\_\_\_\_(e)n, \_\_\_\_\_\_\_\_\_\_\_\_(e)an

*[Idazkari Kontu-hartzailea / Kontu-hartzailea]*

Izpta.: \_\_\_\_\_\_\_\_\_\_\_\_\_\_\_

I ERANSKINA

II ERANSKINA